kardosdrur/scandi-wiki huggingface dataset:
Henry Shefflin

Henry Shefflin (født 11. januar 1979) er en irsk Hurling spiller fra County Kilkenny. Han i øjeblikket spiller for Ballyhale Shamrocks og har været medlem af Kilkenny ledende inter-county team siden 1999. [1] All-Irland-vindende kaptajn i 2007, er Shefflin bredt anerkendt som en af de største spillere all-time.

æresbevisninger

St. Kieran's kollegium 
 Dr. Croke Cup|All-Ireland Senior Colleges' Hurling Championship:
 vinder (1): 1996
 Leinster Senior Colleges' Hurling Championship:
 vinder (1): 1996

Waterford Institut af Teknologi 
 Fitzgibbon Cup:
 vinder (2): 1998-99, 1999-00

Ballyhale Shamrocks 
 All-Ireland Senior Club Hurling Championship:
 vinder (2): 2007, 2010
 Leinster Senior Club Hurling Championship:
 vinder (3): 2006, 2008, 2009
 Kilkenny Senior Hurling Championship:
 vinder (4): 2006, 2007 (sub), 2008, 2009
 Runner-op (1): 2005

Kilkenny 
 All-Ireland Senior Hurling Championship:
 vinder (7): 2000, 2002, 2003, 2006, 2007, 2008, 2009,
 Runner-op (2): 1999, 2004
 Leinster Senior Hurling Championship:
 vinder (10): 1999, 2000, 2001, 2002, 2003, 2005, 2006, 2007, 2008, 2009
 National Hurling League:
 vinder (5): 2002, 2003, 2005, 2006, 2009
 Runner-op (1): 2007
 Walsh Cup (hurling)|Walsh Cup:
 vinder (4): 2005, 2006, 2007, 2009

Leinster 
 Railway Cup:
 vinder (3): 2002, 2003, 2009
 Runner-op (1): 2000

Individual 

 GAA All Stars Awards winners (hurling)|All-Stars: 9
 2000, 2002, 2003, 2004, 2005, 2006, 2007, 2008, 2009
 Texaco Hurler of the Year: 2
 2002, 2006
 Vodafone Hurler of the Year|All-Stars Hurler of the Year: 2
 2002, 2006
 GPA Hurler of the Year: 2
 2002, 2006

Sportsfolk fra Irland
Ernst Ludvig, landgreve af Hessen-Darmstadt

Ernst Ludvig af Hessen-Darmstadt (tysk: Ernst Ludwig) (15. december 1667 i Gotha – 12. september 1739) var landgreve af Hessen-Darmstadt fra 1678 til 1739. 

Hans forældre var landgreve Ludvig 6. af Hessen-Darmstadt og Elisabeth Dorothea af Sachsen-Gotha-Altenburg (1640–1709).

Ernst Ludwig var gift med Dorothea Charlotte, som var datter af Albrecht af Brandenburg-Ansbach (1620–1667).  De fik følgende børn:

 Ludwig 8. (1691–1768)
 Karl Wilhelm (1693–1707)
 Franz Ernst (1695–1717)

Se også 
 Liste over regenter over Hessen

Eksterne links

Ernst Ludwig, Neue deutsche Biographie, Bd.: 4, , Berlin, 1959

Ernst Ludwig
Landgrever af Hessen-Darmstadt
Riddere af Dannebrog (1671-1808)
Personer fra Gotha
Tyskere i 1600-tallet
Tyskere i 1700-tallet
Húsavík (Island)

Húsavík er en lille by i Norðurþing Kommune på det nordlige Island ved Skjálfandi bugt.

Byens indkomstgrundlag består af turisme og fiskeri, foruden detailhandel og mindre industrier.

På grund af forekomsten af fremmede hvalarter, er stedet blevet et populært mål for turister, der rejser efter at se disse hvaler. Byen har et hvalmuseum, Húsavík Hvalmuseum,, der også er hjemsted for Icelandic Phallological Museum. Museet indeholder dele fra samtlige pattedyr, der lever på Island.

Byens kirke er bygget i 1907.

Byen er med i Netflix-filmen Eurovision Song Contest: The Story of Fire Saga.

Venskabsbyer 
  Karlskoga, Sverige
  Fredrikstad, Norge
  Riihimäki, Finland
  Aalborg, Danmark
  Qeqertarsuaq, Grønland
  Fuglafjørður, Færøerne
  Eastport, USA

Referencer

Se også 

 Islands byer og bygder

Eksterne henvisninger 
 Officiel hjemmeside
 Havnen
 Hvalkigning og information om hvaler

Byer på Island
FK Teteks

FK Teteks er en fodboldklub hjemmehørende i den makedonske by Tetovo. Klubbens navn stammer fra den lokale tekstilfabrik af samme navn.

Klubben spiller i 2017 i den næstbedste makedonske række.

Titler 
 Makedonske mesterskaber (0):
 Makedonske pokalturnering (1): 2010

Europæisk deltagelse 

Fodboldklubber i Nordmakedonien
Etableret i 1953
Tetovo
Stavelsesskrift

Stavelsesskrift (af og til også stavelsesalfabet) er et skriftsystem, som består af symboler, der repræsenterer stavelser. Disse stavelser sættes sammen for at repræsentere ord. Et symbol i en stavelsesskrift repræsenterer sædvanligvis en konsonant fulgt af en vokal.

Japansk bruger to stavelsesskrifter: hiragana og katakana. Andre sprog med stavelsesskrift inkluderer amerikansk-indianske sprog, som fx cherokee.

Eksterne links 
 Omniglot – syllabaries (engelsk)

Skriftsystemer
Winslow Homer

Winslow Homer (født 24. februar 1836 i Boston, død 30. september 1910 i Portland) var en nordamerikansk genremaler.
 
Homer blev uddannet som litograf i sin fødeby, senere på New Yorks Nationalakademi. Han vandt først et navn ved illustrationer, særlig efter Borgerkrigens udbrud, ved sine krigsscener for Harpers Weekly.

Hans malerier i olie eller vandfarve, sættes højt for deres rammende virkelighedspræg, kraftige karakteristik og kække, men flygtigt behandlede kolorit: Krigsfanger for Fronten, Home, Sweet Home og Zuaver, der kaster til skive

Senere fulgte Som I vil, Middagstid, Søndag Morgen, Onkel Ned hjemme, Den gamle dames besøg, akvarellerne Gartnerens datter, Efter badet etcetera.

Samling akvareller på Metropolitan Museum of Art, New York (udvælgelse)

Eksterne henvisninger

Malere fra USA
George Armstrong

George Armstrong (9. august 1944 – 1. november 2000) var en engelsk fodboldspiller, der spillede hele 16 sæsoner, fra 1961 til 1977, som kantspiller hos Arsenal F.C.. Med klubben var han med til at vinde både det engelske mesterskab, FA Cuppen og UEFA's Messebyturnering. Hans i alt 500 ligakampe for Arsenal gør ham til klubbens tredjemest benyttede spiller nogensinde, kun overgået af David O'Leary og Tony Adams.

Inden sit karrierestop spillede Armstrong desuden en enkelt sæson for henholdsvis Leicester City og Stockport County. Herefter forsøgte han sig også som træner, og stod blandt andet i spidsen for Kuwaits landshold.

Armstrong døde den 1. november 2000 i en alder af kun 56 år, efter at være blevet ramt af en hjerneblødning.

Titler 

Engelsk 1. Division
 1971 med Arsenal F.C.

FA Cup
 1971 med Arsenal FC

Inter-Cities Fairs Cup
 1970 med Arsenal F.C.

Eksterne henvisninger 
 Footballdatabase.eu spillerinfo

Fodboldspillere fra England
Fodboldspillere fra Arsenal F.C.
Fodboldspillere fra Leicester City F.C.
Fodboldspillere fra Stockport County F.C.
Fodboldtrænere fra England
Peter Storey

Peter Edwin Storey (født 7. september 1945 i Farnham, England) er en tidligere engelsk fodboldspiller, der spillede som back eller alternativt defensiv midtbanespiller. Han var på klubplan primært tilknyttet Arsenal F.C., hvor han spillede i 12 sæsoner og var med til at vinde både det engelske mesterskab, FA Cuppen og UEFA's Messebyturnering. Han nåede i alt at spille 391 ligakampe for klubben. Inden sit karrierestop spillede han desuden en enkelt sæson hos Fulham F.C.

Storey blev desuden noteret for 19 kampe for Englands landshold, som han debuterede for i 1971 i et opgør mod Grækenland.

Titler 

Engelsk 1. Division
 1971 med Arsenal F.C.

FA Cup
 1971 med Arsenal F.C.

Inter-Cities Fairs Cup
 1970 med Arsenal F.C.

Eksterne henvisninger 
 

Fodboldspillere fra England
Fodboldspillere fra Arsenal F.C.
Fodboldspillere fra Fulham F.C.
Alan Sunderland

Alan Sunderland (født 1. juli 1953 i Conisbrough, England) er en tidligere engelsk fodboldspiller, der spillede som angriber. Han var på klubplan primært tilknyttet Wolverhampton Wanderers og Arsenal F.C.. Længst tid tilbragte han i Arsenal, hvor han var tilknyttet i syv sæsoner, og blandt andet var med til at vinde FA Cuppen i 1979. Her opnåede han helte-status blandt Arsenals fans, da han i sidste minut blev matchvinder i sejren på 3-2 over Manchester United.

Sunderland blev desuden noteret for en enkelt kamp for Englands landshold, der faldt den 31. maj 1980, hvor han var med til at vinde 2-1 i en venskabskamp mod Australien.

Titler 

Football League Cup
 1974 med Wolverhampton Wanderers

FA Cup
 1979 med Arsenal F.C.

Eksterne henvisninger 

Fodboldspillere fra England
Fodboldspillere fra Wolverhampton Wanderers F.C.
Fodboldspillere fra Arsenal F.C.
Fodboldspillere fra Ipswich Town F.C.
John Lukic

Jovan "John" Lukic (født 11. december 1960 i Chesterfield, England) er en tidligere engelsk fodboldspiller af serbisk oprindelse, der spillede som målmand for Leeds United og Arsenal. Med begge klubber var han med til at blive engelsk mester, og vandt med Arsenal også både FA Cuppen og Liga Cuppen. I sin tid hos Leeds, samt under sit første ophold i Arsenal, var han udpræget førstevalg, mens han under sin anden periode hos Arsenal primært fungerede som reserve for David Seaman.

Titler 

Engelsk 1. Division/Premier League
 1989 og 1998 med Arsenal F.C.
 1992 med Leeds United

FA Cup
 1998 med Arsenal F.C.

Football League Cup
 1987 med Arsenal F.C.

Charity Shield
 1992 med Leeds United
 1998 og 1999 med Arsenal F.C.

Eksterne henvisninger 
 

Fodboldspillere fra England
Fodboldspillere fra Leeds United F.C.
Fodboldspillere fra Arsenal F.C.
Personer fra Chesterfield
Fine sko med spænder

Fine sko med spænder er en Hercule Poirot – krimi fra 1940, hvor Agatha Christie sender sin detektiv på et tandlægebesøg. Kort efter opsøges han af James Japp fra Scotland Yard, som oplyser ham om, at tandlægen har begået selvmord.

Plot 

Poirot efterforsker sagen, og det viser sig, at der muligvis er tale om et drab, selv om det umiddelbart er vanskeligt at finde
en patient, som havde et motiv til at dræbe tandlægen. Da der indtræffer endnu et drab er det klart, at der er tale om overlagt mord. Kendskab til engelske børnerim kan hjælpe læseren med at løse gåden.

I bogen udnytter Christie urolighederne i forbindelse med udbruddet af anden verdenskrig som ramme om fortællingen. Spørgsmålet er blot, om de politiske begivenheder har forbindelse til drabet. En anden mulighed er, at tandlægen havde kendskab til en hemmelighed, som en af patienterne bar på. En tredje, at motivet til drabet var hævn. Pointen afsløres i Agatha Christies fortælleteknik.

Anmeldelser 
En kendt Christie -biografi karakteriser denne roman som et eksempel på Christies "snedighed".  mens en anden betegner plottet som "særligt kompliceret"

Bearbejdning 

Fine sko med spænder indgår i den tv-serie om Poirot, hvori David Suchet spiller hovedrollen. Den er indspillet i januar 1992. Episoden er vist flere gange på dansk TV, senest på DR1 i efteråret 2009.

Noter

Litteratur 
 Barnard, Robert (1980): A Talent to Decieve, Fontana/Collins
 Hart, Anne (2004): Agatha Christie's Poirot: The Life and Times of Hercule Poirot, 4. udgave, Harper And Collins (London)
 Osborne, Charles (1982): The Life and Crimes of Agatha Christie,Collins (London) 

Romaner fra England
Litteratur i 1940
Krimier
Hercule Poirot bøger
Nybølgård

Nybøl eller Nybølgård er en fredet hovedgård ved Gram Å vest for Gram i Gram Sogn, Haderslev Kommune, (tidligere i Frøs Herred).

Herregården er oprettet af Johan Reventlow ved nedlæggelse af en landsby omkring 1550. I 1585 blev Nybøl ved arvedeling gjort til et selvstændigt gods, som dog var langt mindre end Gram gods. Nybøl havde skiftende ejere, indtil det i 1754 blev købt af enkegrevinde Anna Sophie Schack og sammenlagt med Gram. Hovedbygningen er formentlig i den nuværende skikkelse skabt af Anna Sophie Schack kort efter 1754, men rummer ældre dele. Hovedbygningen er i dag i privat eje og restaureret efter en brand i 2000.

Hovedbygningen og hestegangshuset blev bygningsfredet i 1986.

Eksterne henvisninger 
 Sagsbeskrivelse hos Kulturarvsstyrelsen

Fredede bygninger, konstruktioner og anlæg i Haderslev Kommune
Herregårde i Haderslev Amt
Fredede slotte og herregårde i Danmark
Godser på jyske halvø
Godser i Sønderjylland/Slesvig
De to adelige godsdistrikter i Angel
Fysing

Fysing (dansk) eller Füsing (tysk) er en landsby beliggende ved Fysing Å og dens udmunding i Slien i det sydlige Angel øst for Slesvig by. Administrativt hører landsbyen siden kommunalreformen i 1974 under Skålby (Schaalby) i Slesvig-Flensborg kreds i den nordtyske delstat Slesvig-Holsten. I kirkelig henseende hører Fysing under Kalleby Sogn. Sognet lå i Strukstrup Herred og delvis i det 1702 oprettede Fysing Herred (Gottorp Amt), da området tilhørte Danmark. 

Fysing er første gang nævnt 1462. Stednavnet henføres til oldnordisk fūss for ivrig og villig eller til fuse, som egentlig bruges om vand, der farer hastig frem eller ud af noget. Stedet var tidligere måske en eng med stærkt kildevand eller hvorhenover vandet løb hastigt.

Den sydslesvigske by menes at være beboet allerede i vikingetiden. I sommeren 2010 påbegyndte arkæologer fra Aarhus Universitet en omfattende udgravning af Fysing Vikingeby på en mark ved Vindingmade/Winningmay et par km vest for selve Fysing.

Eksterne henvisniner

Referencer 

Byer i Angel
Slien
Nybøl (flertydig)

Nybøl kan henvise til flere lokaliteter:

 Nybøl – en landsby og et ejerlav i Nybøl Sogn, Sønderborg Kommune
 Nybøl Herred
 Nybøl Sogn
 Nybøl (Hjordkær Sogn) – en bebyggelse og et ejerlav i Hjordkær Sogn, Aabenraa Kommune
 Nybøl (Sydslesvig) – en landsby i Sydslesvig i Strukstrup Herred
 Nybølgård – en hovedgård i Gram Sogn, Frøs Herred, Haderslev Amt
 Nybøl (Stenbjergkirke) – landsby nordvest for Stenbjergkirke i Angel, Sydslesvig

Se også 
 Nibøl – en by i Bøking Herred i Sydslesvig
Sapieha Slot

Sapieha Slot (, også kendt som Sapiega Slot) er et barokslot i Sapiegos gatvė, Antakalnis, Vilnius, Litauen. Det er det eneste bevarede af flere slottet, der tidligere tilhørte Sapiehafamilien i byen. 

Slottet er opført af Litauens øverste hétman () Jan Kazimierz Sapieha den Yngre i barokstil i 1691 – 1697 i stedet for et tidligere træpalæ, der var opført af Lew Sapieha. Slottet blev tegnet af Giovanni Pietro Perti og dekoreret med freskoer af Michelangelo Palloni. Piano nobile (repræsentationsrummene) har oprindelig været dekoreret med Hollandske kakler og mosaik, der viste våbenskjold, kirker, slotte og paladser bygget eller ejet af Sapiehafamilien. Oprindeligt havde slottet arkader i flere etager. De blev senere lukket for at få mere plads inde i bygningen. 

I 1809 blev slottet overtaget af den russiske regering og ombygget til militærhospital i 1843. En stor del af de rige interiør blev ødelagt i løbet af 1800-tallet. Exteriøret blev restaureret i 1927-1928 og bygningen husede Vilnius Universitets studier af øjensygedomme (oftalmologi) indtil 2. verdenskrig. Siden krigen blev slottet igen brugt som militærhospital og forfaldt. I dag huser komplekset Sapiega Hospital (). 

Slottet er omgivet af resterne af 1600-tallets parkanlæg med parterre, damme og alleer. De imponerende barokporte mod Antakalnis gatvė og i den anden side af parken i nærheden af slottet er begge for nylig blevet restaureret.

Galleri

Kilder

Se også 
 Sapieha Palads, Warsaw 
 Slushko palæet

Eksterne henvisninger 
 Billeder af komplekset

Seværdigheder i Vilnius
Litauens historie
Slotte, paladser og palæer i Vilnius
Begivenheder i 1697
Julius Strandberg

Julius Strandberg (1834 – 3. februar 1903) var en dansk forlægger og visedigter.

Julius Strandberg var udlært typograf og arbejdede hos forskellige bogtrykkere i perioden 1854 til 1861. 1861 begyndte han sit eget forlag, Julius Strandbergs Forlag, og begyndte at udsende skrifter, fortrinsvis digte og småhistorier, på det. Han havde allerede som typograf skrevet og udsendt småting i tidens aviser, foruden 3 digtsamlinger, som var blevet vel modtaget af anmelderne.

Hans hovedbestilling blev snart skillingsviserne. Strandberg skrev ikke politiske viser, men efter udbruddet af 2. Slesvigske Krig skrev han om de forskellige træfninger. Alene i året 1864 solgte han 350.000 viser, hvilket gjorde ham velhavende nok til at købe ejendommen Lille Kongensgade 17, som han dog snart efter solgte igen med en fortjeneste på 1978 rigsdaler. Hans navn havde slået fast som digter og resten af 1800-tallet var hans viser om tidens begivenheder såsom gadesladder, småforbrydelser og royale begivenheder meget efterspurgte, oftest kunne en enkelt vise sælge mellem. 20.000 til 50.000 eksemplarer.

Julius Strandberg arbejdede hurtigt for at få så friske emner til sine viser som muligt. F.eks. skriver han i sin dagbog for 8. november 1888:

Strandberg døde en holden mand, og ejede bl.a. landsstedet "Alabama" ved Charlottenlund ved Øresundskysten.

Dansk Folkemindesamling erhvervede i 1970 den næsten komplette samling af Strandbergs viser, samt hans dagbøger fra perioden 1863 til hans død.

Litteratur 
 
 Iørn Piø, Visemageren : 1800-tallets skillingsvisekonge Julius Strandberg, Strandberg, 1994. .

Forlæggere fra Danmark
Sangskrivere fra Danmark
Digtere fra Danmark
Novelleforfattere fra Danmark
Danskere i 1800-tallet
Typografer fra Danmark
Dansksprogede forfattere fra Danmark
Riihimäki

Riihimäki er en stationsby og kommune i Egentliga Tavastland i det sydlige Finland. Byen ligger ca. 69 kilometer nord for Helsinki og 109 kilometer sydøst for Tampere. Riihimäki udgør en form for jernbaneknudepunkt da jernbanestrækninger fra hele landet samles her inden de kommer til Helsinki. Skydevåbensproducenten Sako, Ltd. har en primær fabrik i Riihimäki.

Administrativt hører byen under Sydfinlands regionsforvaltning. Kommunen er en del af landskabet Egentliga Tavastland. Byen har 28.619 indbyggere (2010).

Historie 
Riihimäki er etableret omkring Riihimäki Jernbanestation. Stationen er en af de oprindelige stationer på Helsinki–Hämeenlinna banen (Hovedbanen i Finland).
Riihimäki – Sankt Petersborg Jernbanen første etape fra Riihimäki til Lahti åbnede i 1869. Gradvist voksede byen omkring stationen.

I 1922 blev Riihimäki delt fra Hausjärvi og blev en selvstændig handelsby. Riihimäki fik bystatus i 1960.

Sport 
 Peltosaaren Nikkarit & Kiekko-Nikkarit (Ishockey)
 Kolmoskori (Basketball)
 Riihimäen Ilves, formerly RIPS (Fodbold)
 SC Top (Floorball)
 Cocks (Håndbold)
 Riihi-Pesis, formerly RPL (Boboll)
 Riihimäen Kisko (Atletik)

Kendte personer 
 Renny Harlin, filminstruktør
 Jukka Jalonen, Ishockey landsholdstræner
 Janne Lahti, ishockeyspiller
 Sami Lähteenmäki, ishockeyspiller
 Janne Kataja, tv-kendis
 Olli Korkeavuori, ishockeyspiller
 Sinikka Laine, forfatter
 Kari Tiainen, motorcycle enduro verdensmester
 Pekka Vasala, Olympisk mester (1972) i 1.500 meter
 Jussi Veikkanen, cykelrytter.
 Jukka Vanninen, ishockeyspiller
 Jann Wilde, musiker

Venskabsbyer 
  Szolnok, Ungarn
  Skedsmo, Norge
  Husavik, Island
  Gus-Khrustalny, Rusland
  Karlskoga, Sverige
  Aalborg, Danmark
  Bad Segeberg, Tyskland

Referencer

Eksterne henvisninger 

 Town of Riihimäki – Officiel hjemmeside
 Hyrinet – Hyvinkää–Riihimäki område portal 
 Finsk Glasmuseum – Riihimäki 

Byer i Finland
Kommuner i Egentliga Tavastland
Tom Mix

Tom Mix (Thomas E. Mix) (6. januar 1880 i Mix Run, Pennsylvania – 12. oktober 1940 i Florence, Arizona), var en amerikansk skuespiller. Han var en legendarisk cowboystjerne i mere end 330 westernfilm, både i stumfilm og lydfilm. I filmene brugte han sjældent stuntmænd, hvilket bevirkede, at han ofte pådrog sig skader. Han indspillede sin sidste film i 1934 og omkom i en bilulykke i 1940.

Eksterne henvisninger 

 

Skuespillere fra USA
Omkomne ved trafikulykker i USA
Insulær kunst

Insulær kunst er en stilart fra tidlig middelalder med rod i irsk-angelsaksisk post-romersk kunsttradition. Begrebet er afledt af insula, det latinsk ord for "ø", og det skal forklare, at Storbritannien og Irland i denne periode havde en fælles kunsttradition, der på mange punkter adskilte sig fra det øvrige Europas. Indenfor kunsthistorien kategoriseres den insulære kunst normalt som del af flere kunsttraditioner; herunder både traditionel germansk og vesteuropæisk kunst. Det er kombinationen af disse forskellige stiltraditioner, der giver den insulære kunst sin egenart. I 7. og 8. århundrede var den insulære stilart blevet en af de vigtigste i Europa. Sammen med den irsk-angelsaksiske munke og missionsbevægelse var den blevet spredt gennem klostre til det meste af Vesteuropa. Senere fik den også stor indflydelse på nordisk kunst. I England blandedes insulær stil med angelsaksisk kunst omkring 900, men den i Irland blomstrede indtil 12. århundrede, hvor den blandendes med romansk stil.

Insulær kunst er kendetegnet ved brugen af båndformede slanger eller fugleagtige dyr afbildet i profil. Dyrene har aflangt hoved med åbne mund og runde eller mandelformede øjne. Deres tynde bagkrop er snoet og aflang. Bruges ofte ornamentalt. Stilen blev brugt ornamentalt på både verdslige og religiøse genstande. Blandt de mest fremtrædende eksempler på insulær kunst er illuminerede manuskripter som f.eks. Book of Kells, høje stenkors som f.eks. Ruthwell Cross, metalgenstande og smykker.

Galleri

Referencer

Litteratur 
 Hugh Honour & John Fleming (1984), A World History of Art; (1. udgave 1982) Macmillan.  
 Klæsøe, Iben Skibsted (2002); Den tidlige vikingetids kunst. i Bertelsen (red.);  Vikingetidens kunst; en udstilling om kunsten i vikingernes verden og efterverden ca. 800 – 1250. Kongernes Jelling 2002 
 Pächt, Otto (1986); Book Illumination in the Middle Ages (oversat fra tysk), 1986, Harvey Miller Publishers, London,  
 Wailes, Bernard & Zoll, Amy L. (1995); i Philip L. Kohl, Clare P. Fawcett, Nationalism, politics, and the practice of archaeology, Cambridge University Press, 1995, , 9780521558396

Eksterne link 

Kultur i Storbritannien
Kultur i Irland
Kunsthistorie
Middelalderens kultur
Kenneth K. Pedersen

Kenneth K. Pedersen (født 20. maj 1980) er en dansk fodboldspiller, der spillede for FC Hjørring, hvor han er anfører, men efter en længere skadeperiode valgte at stoppe i klubben. Han har tidligere spillet i Hirtshals Boldklub, Horne, FFI og AaB.

Referencer

Eksterne henvisninger 
 

Fodboldspillere fra Danmark
Fodboldspillere fra FC Hjørring
Fodboldspillere fra AaB
William Lashly

William Lashly (1867 i Hambledon, Hampshire – 1940) var en sømand i den britiske marine og deltager på begge Antarktisekspeditioner sammen med Robert Falcon Scott. Lashly arbejdede som fyrbøder om bord på HMS Duke of Wellington, i den britiske marine, før han kom med i Scotts Discovery-ekspedition. Under ekspeditionen var han en del af den gruppe som gik længst mod vest, og udforskede Victoria Land i 1903. Under den anden ekspedition var Lashly som udgangspunkt ansvarlig for en af ekspeditionens to motoriserede slæder, der skulle fragte forsyninger sydover for at hjælpe den gruppe der bevægede sig mod Sydpolen. 

Polarforskere fra Storbritannien
Opdagelsesrejsende fra Storbritannien
Chili (magasin)

Chili Magazine, eller bare Chili, var Danmarks største ungdomsmagasin. Magasinet udkom fra 1986 til 2012 og blev udgivet af Chili Group, der var ejet af Aller Media. Magasinets primære målgruppe var drenge og piger i alderen 15-25 år.

Magasinet havde et oplag på 85.000 eksemplarer med cirka 200.000 læsere. Det distribueredes gratis på cirka 500 uddannelsessteder og yderligere cirka 150 andre steder som caféer og kollegier.

Historie 
Chili udkom første gang i april 1986. Ophavsmændene var brødrene André og Thomas Szigethy, som begge havde gået på Øregård Gymnasium. Under deres uddannelse havde de startet Sammenslutningen af Gymnasiernes Festudvalg, som organiserede rabatter til studerende, samt arrangerede fester og koncerter. For bedre at kunne kommunikere tilbuddene ud til eleverne, lavede de et magasin, som skulle udkomme gratis på gymnasier og handelsskoler. Skribenterne kom primært fra deres bekendtskabskreds, og magasinet var en blanding af musik, film og andet ungdomskultur.

De første udgaver udkom kun på Sjælland, men efter få måneder blev bladet landsdækkende.

Aller Media meddelte den 30. januar 2012 at Chili Magazine lukker, samtidig med at Chili Group omdannes til Aller Client Publishing. Aller Medias kommercielle direktør udtalte Jesper Ulsø; "Vi må erkende, at interessen blandt annoncørerne for Chili magasinets koncept ikke længere er tilstrækkelig stor til at sikre den fremtidige drift".

Referencer

Eksterne henvisninger 
Magasinets hjemmeside 

Tidsskrifter fra Danmark
Etableret i 1986
Ophørt i 2012
Aller Media